**Základná škola Mojzesovo - Černík**

**ŠKOLSKÝ ROK: 2016/2017**

**8. ročník**

**GEOGRAFIA**

**Vypracovala: Mgr. Ivana Mikulcová**

**Obsah**

[Charakteristika predmetu. 2](#_Toc263410377)

[Ciele učebného predmetu. 2](#_Toc263410378)

[Kľúčové kompetencie 3](#_Toc263410379)

[Obsahový štandard 4](#_Toc263410380)

[Výkonový štandard 6](#_Toc263410381)

[Pedagogické stratégie 7](#_Toc263410382)

[Učebné zdroje 8](#_Toc263410383)

[Hodnotenie 9](#_Toc263410384)

[Tematický plán 11](#_Toc263410385)

# Charakteristika predmetu

Učebný predmet geografia rozvíja u žiakov poznanie jedinečnosti planéty Zem. Žiaci pochopia význam poznania zákonitostí Zeme. Uvedomia si, že dokonalé pochopenie princípov existencie Zeme im pomôže ju využívať a chrániť. Štúdium geografie im umožní spoznávať krajinu, zákonitosti jej usporiadania, možnosti optimálneho využitia a ochrany krajiny človekom. Obsah geografie sa sústreďuje aj na väzby prírody a ľudskej spoločnosti. Vzhľadom na nárast problémov, vyplývajúcich z aktivít človeka a ich dopadu na prírodné prostredie i na spoločnosť, žiaci získajú aj skúsenosti ako reagovať na zmeny v priestore, pochopiť ich a v budúcnosti riešiť. Základnou geografickou kompetenciou je práca s mapou. Vedieť pracovať s mapou, čítať ju, analyzovať obsah mapy a interpretovať ho, orientovať sa podľa mapy, vedieť zhotoviť jednoduchý náčrt okolia a i. Spoznávanie Zeme je základnou podmienkou jej ochrany. Každé miesto na Zemi je iné, líši sa podnebím, rastlinstvom, živočíšstvom, obyvateľmi a ich výtvormi. Obyvateľstvo v rôznych častiach sveta sa líši nielen jazykom ale aj svojou kultúrou či spôsobom života. Poznanie týchto charakteristík a ich pochopenie vedie k porozumeniu predovšetkým vzájomných väzieb v krajine. Posúdiť postavenie Slovenska v porovnaní s ostatnými štátmi, ako ďalej zmeniť súčasný stav a pričiniť sa o rozvoj Slovenska a jeho regiónov tiež patria do geografického poznávania. Regionálna geografia v základnej škole tvorí základ vyučovania geografie. Je to pre žiakov prijateľný spôsob ako získať veľa zaujímavých informácií o prostredí, ktoré ich zaujíma a pritom sa naučiť potrebné informácie. Regionálna geografia nie je len opis javov v jednotlivých regiónoch, ale prostredníctvom konkrétnych javov žiaci získajú informácie, naučia sa ich porovnávať, triediť, vyhľadávať vzťahy a vysvetľovať ich.

# Ciele učebného predmetu

Získať základné vedomosti o Európe, geografické charakteristiky svetadielu, rozvíjať chuť učiť sa, rozvíjať schopnosť objavovať a snahu vysvetľovať, hľadať vzájomné vzťahy a vysvetľovať ich, prejavovať záujem o spôsob života ľudí v rôznych častiach Európy, vedieť čítať mapu, orientovať sa na nej a podľa nej v praxi – plány miest, autoatlas, mapy na internete, riešiť modelové situácie vnímať jedinečnosť prírodných javov a výtvorov na Zemi a vysvetliť prírodné javy na základe vedomostí, rozumieť grafom, diagramom, hľadať riešenia na otázky, hľadať informácie, svoje riešenia problémov interpretovať (spracovať projekt, prezentovať ho), diskutovať o návrhoch, oceniť krásu kultúrnych pamiatok, naučiť sa ich vážiť si a chrániť, orientovať sa na mape podľa súradníc. Pripraviť projekt, získavať informácie, hľadať odpovede na otázky, porovnávať , triediť, vyhodnocovať vypracovať a odprezentovať ho, diskutovať o geografických zaujímavostiach – prírodných a kultúrnych, získavať údaje zo zdrojov, využiť internet, odbornú literatúru, tvoriť mentálne mapy so symbolmi, rozvíjať jednotlivé druhy funkčnej gramotnosti.

* Popísať pomocou mapy základné geografické charakteristiky Európy
* Pomenovať geomorfologické celky Európy
* Určiť podnebné a vegetačné pásma a vysvetliť prírodné javy
* Vysvetliť osídľovanie kontinentu a skladbu obyvateľstva
* Pomenovať štáty a veľkomestá Európy
* Rozumieť grafom a diagramom
* Pripraviť projekt a odprezentovať ho
* Poznať známe kultúrne pamiatky jednotlivých regiónov Európy

# Kľúčové kompetencie

**kompetencia (spôsobilosť) k celoživotnému učeniu sa**

- uvedomuje si potrebu svojho autonómneho učenia sa ako prostriedku sebarealizácie

a osobného rozvoja,

- dokáže reflektovať proces vlastného učenia sa a myslenia pri získavaní a spracovávaní

nových poznatkov a informácií

- dokáže zhodnotiť informácie a ich zdroj, tvorivo ich spracovať a prakticky využívať,

**sociálne komunikačné kompetencie (spôsobilosti)**

- má adekvátny ústny a písomný prejav zodpovedajúci situácii a účelu komunikácie,

- efektívne využíva dostupné informačno-komunikačné technológie,

**kompetencia (spôsobilosť) uplatňovať základ matematického myslenia a základné**

**schopnosti poznávať v oblasti vedy a techniky**

- používa diagramy, grafy, tabuľky,

- používa základy prírodovednej gramotnosti,

**kompetencia (spôsobilosť) v oblasti informačných a komunikačných technológií**

- má osvojené základné zručnosti v oblasti IKT ako predpoklad ďalšieho rozvoja,

- používa základné postupy pri práci s textom a jednoduchou prezentáciou,

- dokáže využívať IKT pri vzdelávaní,

**kompetencia (spôsobilosť) riešiť problémy**

- uplatňuje pri riešení problémov vhodné metódy

- je otvorený (pri riešení problémov) získavaniu a využívaniu rôznych, aj inovatívnych

postupov,

- má predpoklady na konštruktívne a kooperatívne riešenie konfliktov,

**kompetencie (spôsobilosti) občianske**

- je otvorený kultúrnej a etnickej rôznorodosti,

- podporuje udržateľnosť kvality životného prostredia,

**kompetencie (spôsobilosti) sociálne a personálne**

- dokáže na primeranej úrovni reflektovať vlastnú identitu a budovať si vlastnú

samostatnosť/nezávislosť ako člen celku,

- osvojil si základné postupy efektívnej spolupráce v skupine - uvedomuje si svoju

zodpovednosť v tíme, kde dokáže tvorivo prispievať k dosahovaniu spoločných cieľov,

**kompetencie (spôsobilosti) pracovné**

- dokáže si stanoviť ciele , kriticky hodnotí svoje výsledky a aktívne pristupuje k uskutočneniu svojich cieľov,

- je schopný prijať a zvládať inovatívne zmeny,

- dokáže získať informácie o vzdelávacích a pracovných príležitostiach,

**kompetencie (spôsobilosti) smerujúce k iniciatívnosti a podnikavosti**

- dokáže inovovať zaužívané postupy pri riešení úloh,

**kompetencie (spôsobilosti) vnímať a chápať kultúru a vyjadrovať sa nástrojmi kultúry**

- uvedomuje si význam umenia a kultúrnej komunikácie vo svojom živote

- cení si a rešpektuje umenie a kultúrne historické tradície,

- pozná pravidlá spoločenského kontaktu (etiketu),

- správa sa kultivovane, primerane okolnostiam a situáciám,

- je tolerantný a empatický k prejavom iných kultúr.

# Obsahový štandard

**Premeny Zeme**

* Európa náš svetadiel
* Starý svet?
* Projekty – Európa, EÚ

**Európa**

* Základné informácie o regióne v kontexte planéty Zem
* Poloha, zobrazenie Európy na mapách
* Práca s mapou – zemepisné súradnice, rovník, obratníky, rovnobežky, poludníky, nultý poludník
* Objavovanie prírodných a človekom vytvorených osobitostí regiónu a ich porovnanie so Slovenskom (miestnou krajinou)
* Členitosť pobrežia a povrch Európy, činnosť vnútorných síl na tvar Zeme – pohoria
* Starý svet – Vikingovia, Germáni, Románi...
* Podnebné a rastlinné pásma – pásmovitosť, jej príčiny a dôsledky
* Povrch – pohoria, nížiny – Alpy, Karpaty, Pyreneje...
* Vodstvo – jazerá, rieky, fjordy, zálivy
* Obyvateľstvo a náboženstvá, ľudnatosť, sídla
* Členenie Európy na oblasti
* Európska únia
* Stredná Európa: Slovensko, Česko, Poľsko, Maďarsko, Nemecko, Rakúsko, Švajčiarsko, Lichtenštajnsko, Slovinsko
* Západná Európa: Francúzsko, Spojené kráľovstvo, Írsko, Benelux
* Severná Európa: Fínsko, Nórsko, Švédsko, Island, Dánsko, Pobaltské štáty
* Južná Európa: Španielsko, Portugalsko, Taliansko, Grécko
* Juhovýchodná Európa: Rumunsko, Bulharsko, Chorvátsko, štáty Balkánu
* Východná Európa: Ukrajina, Bielorusko, Moldavsko, Rusko
* Hospodárstvo Európy
* Cestovanie po prírodných krásach

**Environmentálne súvislosti spestrené zaujímavosťami o regióne**

* Exhaláty, smog, ekologizácia priemyselnej výroby
* Vplyv dopravy na životné prostredie
* Prírodné a kultúrne zaujímavosti
* Tradície demokracie

|  |  |
| --- | --- |
| Prierezová téma | Realizovaná v tematickom celku |
| OSOBNOSTNÝ A SOCIÁLNY ROZVOJ | Rozvíjať ľudský potenciál žiakov, poskytovať základy pre plnohodnotný a zodpovedný život, rozvíjať osobné a sociálne spôsobilosti, ktoré spätne podporujú akademický rozvoj. Rozvíjať u žiakov sebareflexiu, sebapoznávanie, sebaúctu, sebadôveru, a s tým spojené prevzatie zodpovednosti za svoje konanie, osobný život a sebavzdelávanie, naučiť žiakov uplatňovať svoje práva, ale aj rešpektovať názory, potreby a práva ostatných, pomáhať žiakom získavať a udržať si osobnostnú integritu, pestovať kvalitné medziľudské vzťahy, rozvíjať sociálne zručnosti potrebné pre život a spoluprácu, podporovať svojím obsahom prevenciu sociálno-patologických javov v škole. |
| ENVIRONMENTÁLNA VÝCHOVA | Stredná Európa – Poľsko – Horné a Dolné Sliezsko – pôsobenie tepelných elektrární. severné Čechy – znečistenie ovzdušia ťažbou hnedého uhlia, tepelné elektrárne.  Západná Európa – Holandsko – pokles pôdy, získavanie pôdy; Francúzsko, Belgicko – vysoký podiel výroby energie v jadrových elektrárňach.  Severná Európa – dobrý vzťah človeka a prírody, význam a využitie lesov, využitie pôdy, kladný príklad hutníckej výroby. Island – využitie teplých prameňov.  Južná Európa – severné Taliansko ako priemyselne znečistená oblasť; Benátky – odpad priamo do kanálov; znečistenie pobrežia Stredozemného mora.  Juhovýchodná Európa – štáty bývalej Juhoslávie – negatívny vplyv vojny na životné prostredie; Grécko – odlesnenie a následné problémy s vodou; Albánsko – vývoz odpadu.  Východná Európa – havárie v atómových elektrárňach, zastarané spôsoby a stroje pri ťažbe nerastných surovín; úbytok vegetácie v stepiach, vysychanie Kaspického mora. |
| MULTIKULTÚRNA VÝCHOVA | Poukázať a vysvetliť žiakom, že ľudí neposudzujeme podľa vonkajšieho vzhľadu a príslušnosti k inej rase, vážiť si iné kultúry pri zachovaní vlastnej identity. Poukázať na toleranciu a rešpektovanie iných kultúr, náboženstiev, tradícií, jazyka, spôsobu života, mentality a ľudských výtvorov. |
| TVORBA PROJEKTU A PREZENTAČNÉ ZRUČNOSTI | Naučiť žiakov komunikovať, argumentovať, používať informácie a pracovať s nimi, riešiť problémy, pracovať v skupine, prezentovať svoju prácu aj prácu skupiny.  **Cestujeme po Európe.** |

# Výkonový štandard

**Európa**

Polohu vybratého regiónu určiť geografickými súradnicami (vzhľadom za základné rovnobežky a poludníky). Ukázať na mape ostrovy, polostrovy, moria, zálivy, prielivy, prieplavy.

Vysvetliť rozdiel medzi prielivom a prieplavom. Odlíšiť nížiny a vysočiny.

Určiť na mape vybraté povrchové celky. Opísať ich polohu. Orientovať sa bez problémov na mape.

Poznať názvy najvyšších vrchov pohorí, vedieť ich porovnať podľa výšky.

Určiť a ukázať na mape rozloženie podnebných pásiem

Porovnať pôsobenie, ako ovplyvňuje geografická šírka, vzdialenosť od oceána, nadmorská výška, morské prúdy na podnebie Európy. Určiť na mape toky riek, polohu jazier, a vodopádov.

Vysvetliť vznik morských prúdov a ich vplyv na podnebie priľahlých pevnín. Na obrysovej mape pomenovať všetky štáty Európy a ich hlavné mestá.

Vymenovať a určiť na mape oblasti vhodné pre cestovný ruch.

Cestovný ruch (prímorské oblasti Stredozemného mora, horské oblasti Álp, kultúrnohistorické strediská).

Uviesť, v ktorých štátoch sa nachádzajú známe stavby alebo kultúrne pamiatky.

**Priestor na Zemi a jeho zobrazovanie**

Používať mapy pri orientácii v teréne (turistické mapy, automapy, plány miest, tematické mapy). Orientovať sa na mapách – získavať a aplikovať z nich údaje v bežnom živote. Používať mapy pri získavaní informácií o danej lokalite. Vyhľadať mapu na internete a orientovať sa v nej, získavať informácie z dát.

**Vzťah medzi zložkami krajiny**

Vysvetliť prírodný charakter jednotlivých oblastí na Zemi, vyjadriť fungovanie zložiek krajiny v danej oblasti, rozoznať odlišnosti krajiny a tomu prispôsobiť svoj život. V tejto téme sa maximálne uplatňuje systémový prístup a príčinno-následné vzťahy. Vplyv podnebia na povrch, na rastlinstvo a živočíšstvo, význam vody (činnosť rieky, jazerá a i.).

**Vzťah medzi zložkami krajiny a človekom**

Popísať život človeka v priestore, tvorený vzájomnými vzťahmi medzi prírodou a spoločnosťou. Podmieňuje ho znalosť podmienok, ktoré príroda dáva človeku a ovplyvňuje ho. Preskúmať, do akej miery môže človek využívať prírodu, aby prežil. Vysvetliť vznik chránených území, národných parkov. Rozoznať využívanie prírodných zdrojov človekom.

**Ľudia na Zemi a vzťahy medzi ľuďmi**

Zhodnotiť rozmiestnenie obyvateľstva na Zemi, podmienky v jednotlivých častiach Zeme a ich vhodnosť pre život človeka, vzájomné ovplyvňovanie starých a nových kultúr, existenciu rôznych kultúr vedľa seba. Porovnať kultúru ľudí žijúcich v rôznych oblastiach sveta,  akceptovať hodnoty iných kultúr pri zachovaní svojej vlastnej identity ako predpoklad kvalitného reagovania na možné spolupráce.

**Regióny Zeme**

Komplexne hodnotiť región Európy z hľadiska jeho prírodných a kultúrnych a i. charakteristík, možností rozvoja, poznať miestny región, možnosti jeho rozvoja, byť schopný prispieť k rozvoju miestneho regiónu.

# Pedagogické stratégie

Vo vyučovacom procese na hodinách geografie je vhodné využívať nasledujúce **metódy:**

* + **motivačné** metódy – motivačné rozprávanie, motivačný rozhovor, motivačný problém, motivačná demonštrácia
  + **kooperatívne vyučovanie**
  + **projektové** vyučovanie
  + **problémové metódy** – heuristická metóda
  + **praktické aktivity – práca dvojíc, skupín**
  + **práca s knihou a textom** - čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií
  + **samostatné** učenie **prostredníctvom IKT**
  + **aktivizujúce** metódy ( diskusia, situačná metóda, inscenačná metóda, didaktické hry, kooperatívne vyučovanie )
  + **fixačné** metódy ( metódy opakovania, precvičovania, riešenia problémov )
  + **brainstorming**
  + **práca s mapou –** používať rôzne druhy máp, neoznačené mapy

Z **organizačných foriem** sa využívajú najmä :

* + vyučovacia hodina základného typu
  + motivačného typu
  + fixačného typu
  + aplikačného typu
  + expozičného typu
  + diagnostického typu

# Učebné zdroje

**Odborná literatúra:**

KOLEKTÍV. 2005. Glóbus – Svetové dedičstvo Európa. 1. vydanie. Bratislava: Ikar. ISBN 80-551-1010-7

KOLEKTÍV. 2005. Geografia sveta pre všetkých. 1. vydanie. Bratislava: Matys. ISBN 80-89147-85-2

**Encyklopédie:**

LANDMANN, Rudolf. 2009. Encyklopédia zemepisu sveta. 1. vydanie. Žilina: Knižné centrum. ISBN 978-80-8064-332-4

ŠÁRA, Pavel a kol. 2005. Lexikón krajín sveta. 2. vydanie. Harmanec: VKÚ. ISBN 80-8042-430-6

**Učebnice:**

RUŽEK, Ivan a kol. 2011. Geografia pre 8. roč. ZŠ a 3. roč. OGY. VKÚ Harmanec. ISBN 978-80-8042-629-3

**Atlasy:**

READER´S DIGEST VÝBER, 1999. Ilustrovaný atlas sveta pre budúce storočie. 1. vydanie. Bratislava. ISBN 80-967878-8-8

BARAN, Vladimír a kolektív. 2009. Školský atlas sveta. 4. vydanie. Harmanec: VKÚ, akciová spoločnosť. ISBN 978-80-8042-559-3

# Hodnotenie

Predmet GEOGRAFIA bude klasifikovaný známkou. Pri jeho klasifikácii budeme vychádzať z Metodického pokynu č. 22/2011-R z 1. mája 2011 na hodnotenie žiakov základnej školy. V prípade písomných prác, testov, didaktických testov a akýchkoľvek prác, pri ktorých je možné využiť percentuálnu stupnicu budeme uplatňovať nasledovne:

Stupeň 1: 100% - 90%

Stupeň 2: 89% - 70%

Stupeň 3: 69% - 50%

Stupeň 4: 49% - 30%

Stupeň 5: 29% - 0%

**Hodnotenie projektov:**

**Kritéria:** - náročnosť zvolenej témy, jej obsahové zvládnutie

- originalita, estetično, logické usporiadanie

- zaujímavosti a doplnenie základného učiva

- grafický prejav

- prezentácia projektu – úroveň osvojenia poznatkov

Tematický plán

Predmet: **Geografia**

Ročník: 8. ročník

Časová dotácia: 33 hodín/ročne

|  |  |  |
| --- | --- | --- |
| **Tematický celok** | **Téma** | **Obsahový štandard** |
| **Prírodné pomery a obyvateľstvo Európy**  Počet hodín: 5  **Oblasti a štáty Európy**  **Stredná Európa**  Počet hodín: 6  **Západná Európa**  Počet hodín: 5  **Severná Európa**  Počet hodín: 4  **Južná Európa**  Počet hodín: 3  **Juhovýchodná Európa**  Počet hodín: 5  **Východná Európa**  Počet hodín: 5 | 1.Rozloha, poloha a ohraničenie Európy  2.Členitosť pobrežia  Povrch  3.Podnebie a Vodstvo  4.Typy krajín – rastlinstvo, živočíšstvo, pôdy  5.Obyvateľstvo a sídla  1.Oblasti a štáty Európy  2.Stredná Európa – fyzickogeografická a socioekonomická charakteristika  3.Slovensko  4.Česko a Poľsko  5.Maďarsko a Rakúsko  6.Švajčiarsko, Lichtenštajnsko  Nemecko  1.Západná Európa-fyzickogeografická a socioekonomická  charakteristika  2.Francúzsko, Monako  3.Benelux: Belgicko, Holandsko, Luxembursko  4.Veľká Británia  5.Írsko  1.Severná Európa – fyzickogeografická a socioekonomická charakteristika  2.Dánsko, Island  3.Nórsko – Švédsko -Fínsko  4.Pobaltské štáty  Južná Európa – fyzickogeografická a socioekonomická charakteristika  Španielsko  Portugalsko  Taliansko, Vatikán, San Marino, Malta  Grécko  Juhovýchodná Európa – fyzickogeografická a socioekonomická charakteristika  Albánsko, Macedónsko  Srbsko, Čierna Hora, Bosna a Hercegovina  Chorvátsko, Slovinsko  Bulharsko  Rumunsko  Východná Európa – fyzickogeografická a socioekonomická charakteristika  Ukrajina  Bielorusko, Moldavsko  Rusko  Projekt: Cestujeme po Európe | Eurázia, Ural, Emba, Kaukaz, Kaspické more, Bospor, Dardanely, rozloha, geografické súradnice, obratník Raka, nultý poludník, severná polárna kružnica, severná pologuľa, kontinent, svetadiel  Polostrovy: Škandinávsky, Pyrenejský, Apeninský, Jutský, Balkánsky  Ostrovy: Britské, Island, Sicília, Sardínia, Korzika, Kréta  Moria: Stredozemné, Severné, Čierne, Baltské  Lamanšský prieliv, Gibraltársky prieliv, Atlantický oceán  nížiny, pohoria, preliačiny, sopky, ľadovce, fjordy,  Alpy, Karpaty, Pyreneje, Apeniny, Škandinávske vrchy, Dináre, Ural, Stará planina (Balkán), Mont Blanc, Etna, Vezuv, Hekla, Východoeurópska nížina  podnebné pásma – studené, mierne, teplé (subtropické)  podnebné oblasti – oceánska, prechodná, pevninová  podnebné činitele – geografická poloha, vetry, morské prúdy, vzdialenosť od oceána, nadmorská výška, rozloženie pohorí  Golfský prúd, prevládajúce západné vetry  úmorie Atlantického oceána, SĽO, bezodtoková oblasť (povodie Kaspického mora), Volga, Dunaj, Rýn, Pád, Odra, Visla, Tiber, Temža, Seina, Pečora, Rhôna, Dneper  Ladožské jazero, Balaton, Ženevské jazero...  Prieplav Rýn – Mohan – Dunaj  Golfský prúd  tundra, tajga, zmiešané a listnaté lesy, lesostepi a stepi, subtropická krajina  výškové stupne v pohoriach  Tatranský národný park  Rusi, Nemci, Francúzi, Taliani, Angličania  Slovania, Germáni, Románi, Ugrofíni  rozmiestnenie obyv., hustota zaľudnenia, štruktúra obyv. (rasová, náboženská, veková, podľa pohlavia)  mestské a vidiecke sídla, urbanizácia  Moskva, Paríž, Londýn, Madrid, Sankt-Peterburg, Neapol, Berlín, Atény, Barcelona, Rím...  stredná, západná, severná, južná, juhovýchodná a východná  Európa; Európska únia  spoločná mena v štátoch EÚ  politická mapa Európy  Karpaty, Česká vysočina, Alpy, Dunaj, Labe, Odra, Visla  úrodné pôdy – rastlinná a živočíšna výroba  Slovania, Germáni, Ugrofíni  ťažobný priemysel, strojárstvo  Karpaty, Tatry, Nízke Tatry, Malá a Veľká Fatra, Poľana, nížiny, mierne podnebie, Dunaj, Váh, Hron, plesá  Bratislava, Košice, Prešov...  priemysel: strojársky, hutnícky, chemický, potravinársky, výroba elektrickej energie  Čechy, Morava, Sliezsko  Česká vysočina, Krkonoše, Šumava, Polabská nížina, úvaly, Labe, Vltava, minerálne pramene – kúpele, kaolín, hnedé a čierne uhlie, strojárstvo, chemický, textilný priemysel, sklárska výroba  Praha, Brno, Ostrava  Priepasť Macocha, Český raj  nížiny, pahorkatiny, Tatry, jazerá, Odra, Visla, čierne a hnedé uhlie, síra  Horné a Dolné Sliezsko  Waršava, Katovice, Krakov, Wroclav, Poznaň, Štetín, Gdansk, Gdynia  nížiny, černozeme, pusta, Dunaj, Tisa, Balaton, teplé minerálne pramene, pšenica, kukurica, cukrová repa, slnečnica, zelenina, ovocie, vinič, bauxit, Budapešť, Debrecín, Miškovec, Segedín, Pécs, Gyor  Alpy, Vysoké Taury, Dunaj, jazerá, alpské pasienky, lesy, magnezit, kamenná soľ, vodné elektrárne, turistika, rekreácia, zimné športy  Viedeň, Graz, Linec, Salzburg, Innsbruck  Alpy, Rýn, jazerá, vodné elektrárne, horské lúky a pasienky, presné strojárstvo, hodinky, lieky, syry, čokoláda, banky, Bern, Zurich, Ženeva, Bazilej, neutrálny štát, cestovný ruch  kniežatstvo Lichtenštajnsko –cestovný ruch  spolková republika, Rýn, Labe, Dunaj, čierne a hnedé uhlie, draselné soli, kamenná soľ  Porúrie, Porýnie, Sasko  rozvinutý priemysel – strojárstvo: námorné lode, automobily, lietadlá, elektronika, elektrotechnika, optické prístroje  Berlín, Hamburg, Brémy, Mníchov, Kolín nad Rýnom, Lipsko, Frankfurt nad Mohanom, Drážďany  výhodná poloha, nížiny, lúky, pasienky, vodné elektrárne, veľké prístavy, Germáni, Románi veľká hustota zaľudnenia, prisťahovalci  nerastné suroviny – čierne uhlie, železná ruda, uránová ruda, ropa, zemný plyn  priemysel – strojársky, chemický  spotrebný, potravinársky, rybolov  Alpy, Pyreneje, Centrálny masív, Korzika, Loire, Rhôna, Seina, Rýn  pšenica, vinič, ovocinárstvo, Parížska panva, Lotrinsko, Alsasko, jadrové elektrárne, Paríž, Marseille, Lyon, Strasbourg, Bordeaux  cestovný ruch – Paríž (Louvre), francúzska Riviéra, Alpy, Lurdy...  kniežatstvo Monako – kasína, bankovníctvo, F 1  priekopníci hospodárskej spolupráce v Európe, husto zaľudnené štáty, Flámi, Valóni, preliačiny, poldre, brúsenie diamantov, kvetinové polia  Brusel – sídlo najvyšších orgánov EÚ; Antverpy, Amsterdam, Rotterdam, Haag, námorná, riečna, letecká a železničná doprava  Luxemburg – medzinárodné banky, hutníctvo, cudzinci  Anglicko, Wales, Škótsko, Severné Írsko, Temža, Severn, Lamanšský prieliv, rybolov, ropa a zemný plyn v Severnom mori, strojárska, chemická a textilná výroba; Londýn, Birmingham, Manchester, Liverpool, Glasgow  Edinburgh, Belfast  cestovný ruch – Westminster, Stonehenge, Oxford, Cambridge  zelený ostrov – lúky, pasienky  veľké vysťahovalectvo; boj za zjednotenie celého Írska (IRA)  rybolov, chov hovädzieho dobytka a oviec; Dublin  výhodná prímorská poloha, Škandinávia, Škandinávske vrchy, vysočiny, fjordy, ľadovce, jazerá, krátke vodnaté rieky, lesy, sopky, rybolov, Germáni, Ugrofíni, baltské národy, námorná doprava, vodná energia, Laponsko, spätosť s prírodou a ochrana prírody  Jutský polostrov, Sjaelland, Fyn, Skagerrak, Kattegat, Faerské ostrovy, Grónsko, orná pôda, rybolov, ropa a zemný plyn v Severnom mori, námorná doprava, trajekty, Kodaň  ostrovný štát, činné sopky, ľadovce, gejzíry, horúce pramene, využitie geotermálnej energie, pasienky – dobytok, ovce; rybolov, Reykjavík  fjordy, ľadovce, vodné elektrárne, spracovanie dreva, výroba papiera, ťažba ropy, prístavy, rybolov, námorná doprava, Oslo, Bergen  lesy, jazerá, vodné elektrárne, ťažba dreva, najkvalitnejšia železná ruda, hutníctvo – kvalitná oceľ, strojárstvo, spracovanie dreva – papier, nábytok; Štokholm, Goteborg, Malmo  Botnický záliv, Fínsky záliv, krajina tisícich jazier, močiare, rybolov, chov sobov, lesy,  drevospracujúci priemysel – papier, celulóza, nábytok  rašelina, fosfáty  Helsinki, Espoo, Turku, Tampere  Litva, Lotyšsko, Estónsko  prístavy pri Baltskom mori  Západná Dvina, Neman, jazerá,  močiare, rašelina, horľavé bridlice, jantár, krmoviny, rybolov  Vilnius, Riga, Tallin, Klajpeda  Stredozemné more, ostrovy, Pyreneje, Alpy, Apeniny, sopky – Etna, Vezuv; Pádska nížina, Tajo, Ebro, Duero, Pád, subtropické podnebie, Románi – Taliani, Španieli; citrusy, olivy, vinič, rybolov; strojárstvo – dopravné prostriedky, chemický a potravinársky priemysel  námorná doprava, cestovný ruch; Gibraltár  Kanárske ostrovy, Baleáry, Sierra Nevada, Pyreneje, Tajo, Ebro, Duero, olivy, vinič, citrusy, korkový dub, ortuť, Katalánsko, Baskicko, Madrid, Barcelona, Valencia, Sevilla, Zaragoza,  krajina cestovného ruchu  horský štát Andorra – obchod a cestovný ruch  Azory, Madeira, Lisabon, Porto, citrusy, mandle, figy, datle, olivy, vinič, korkový dub, rybolov (sardinky), spracovanie rýb, príjmy z cestovného ruchu  Sicília, Sardínia, Lipárske ostrovy, Alpy, Apeniny, Pádska nížina, Etna, Vezuv, Pád, Tiber, najviac ryže v Európe, pomaranče, olivy, krovinaté porasty – macchie, ortuť, síra, soli, mramor  strojárstvo – automobily, lode, elektrotechnika; hutníctvo, chemická, potravinárska, textilná a obuvnícka výroba  Rím, Miláno, Turín, Janov, Benátky, Florencia, Neapol  San Marino – príjmy z turistického ruchu  Vatikán – najmenší štát sveta, stredisko katolíckej cirkvi a pápeža  Malta – dôležitá poloha, cestovný ruch  členité pobrežie – Peloponéz, Chalkidikí, Rodos, Kréta...  Olymp, Korintský prieplav, pasienky – ovce, kozy  vinič, olivy, figy, citrusy, tabak, hrozienka, rybolov, lov morských húb, hnedé uhlie, mramor, rudy, Athény, Pireus, Solún; námorná doprava  cestovný ruch: stredomorská príroda, pláže, miesta gréckej histórie  Balkánsky polostrov, Stará planina (Balkán), Dináre, Rila, Pirin, Karpaty; nížiny pozdĺž Dunaja, Sávy, Drávy;  černozeme – pšenica, kukurica, zelenina, vinič, ovocie  Slovania, Románi  Železné vráta; farebné kovy, Rumunsko – ropa a zemný plyn  cestovný ruch; zložité politické pomery  Prokletije, jazerá – Skadarské, Ochridské, Prespanské; bohatstvo lesov, prírodný asfalt, rudy, Tirana, Drač  Vardar, rudy chrómu, medi, železa – hutníctvo; Skopje  Belehrad, Kosovo, Priština, Vojvodina, Novi Sad, Podgorica, prímorské rekreačné strediská, Kotorská boka, krasové plošiny  Čierna Hora – ekologický štát  Sarajevo, Moslimovia, Srbi, Chorváti, Sáva, Drina, Neretva  pohoria – pastva: dobytok, ovce, kozy; lesy  občianska vojna (1992 – 1995)  Dalmácia, Dináre, Sáva. Dráva, poľnohospodárstvo – pšenica, kukurica, vinič, ovocie; vodná energia, strojárstvo, potravinárstvo, výroba chemikálií, hliníka; Záhreb, Rijeka; rekreačné oblasti (Pula, Zadar, Split, Makarska, Dubrovnik); Plitvické jazerá  Julské Alpy, Karavanky, Kras  bohatstvo dreva, vodnej energie  Ľubľana, Maribor, Koper  Pobrežie Čierneho mora, Dunaj, Marica, Rila, Pirin, Rodopy, Stará planina (Balkán), Hornotrácka nížina, černozeme – zelenina, ovocie, pšenica, kukurica, slnečnica, tabak, vinič,  bavlník, ruže  Sofia, Plovdiv, Varna, Burgas, Stara Zagora, Ruse  rekreačné strediská – Zlaté piesky, Nesebar  Dunajská delta, Karpaty – lesy, Valašská nížina – poľnohospodárstvo: kukurica, pšenica, chov oviec, Dunaj, ložiská ropy – okolie Ploješti  petrochémia, hutníctvo, strojárstvo, Bukurešť, Brašov, Kluž, Konstanca  Východoeurópska nížina, Kaspická nížina, Karpaty, Ural, bezodtoková oblasť, Volga, Dneper, Don, tajga, lesostepi, stepi – černozeme  Slovania – Rusi, Ukrajinci, Bielorusi, baltské a ugrofínske národy, Moldavčania  Moskva, Sankt Peterburg, Kyjev, Charkov, Minsk  čierne uhlie, ropa a zemný plyn, železná ruda, farebné kovy, fosfáty, soli  Čierne more, Azovské more, Krym, Karpaty, Krymské vrchy, Dneper, orná pôda: pšenica, kukurica, cukrová repa, slnečnica; čierne uhlie – Donbas, mangánová a železná ruda – Krivoj Rog  hutníctvo, strojárstvo, chem.pr.  Podneprie, Dnepropetrovsk, Doneck, Charkov, Odessa, Kyjev, Ľvov, Užhorod, Černobyľ  Pinské močiare, Západná Dvina, Neman, Bug, Dneper – prieplavy  podzoly, Bielovežský NP, Minsk  Prut, černozeme, poľnohospodárstvo: vinohradníctvo, ovocinárstvo  Kišiňov, Gagauzovia  Východoeurópska a Západosibírska nížina, Ural, Kaukaz, Altaj, Stredosibírska plošina, Volga, Ob, Jenisej, Lena, Amur, Bajkal; tajga – ťažba dreva, chov a lov kožušinovej zveri, stepi – černozeme: pšenica, kukurica, slnečnica, cukrová repa  federatívny štát, autonómne republiky, pestré národnostné zloženie; ropa, zemný plyn, čierne a hnedé uhlie, železná ruda, farebné kovy, apatity, soli, zlato, diamanty, vodná energia  Transsibírska magistrála, Bajkalsko-amurská magistrála, Moskovská oblasť, Ural, Povolžie, čiernomorské pobrežie, Západná Sibír, Východná Sibír, Ďaleký Východ  Moskva, Sankt Peterburg, Murmansk, Kazaň, Samara, Voronež, Novosibirsk, Omsk, Irkutsk, Vladivostok... |
|  |  |  |